Efter bl.a. at have tilbragt to år i [[Den Kongelige Livgarde|livgarden]] besluttede han sig til at blive [[journalist]] og startede sin karriere som elev på [[Horsens Folkeblad]] i 1959. Derefter kom han til den [[Aarhus|århusianske]] [[avis]] [[Demokraten]]. I 1964 fik Steen Bostrup sit første job hos Danmarks Radio som [[freelance]]-journalist på [[Musikradioen]]. I 1967 gik det så videre til TV-Aktualitetsafdelingen, hvor han bl.a. i en periode var på [[Christiansborg]]. I 1977 blev han studievært og i 1979 redaktionssekretær. Hans eneste periode væk fra DR mellem tiltrædelsen i 1964 og 2001, hvor han sluttede på kanalen, var på lidt under 1 år i 1984–1985, hvor han arbejdede på [[Weekend-tv]]. I august 1985 vendte han dog tilbage som både studievært og redaktionssekretær. I efteråret 2003 fik han et comeback som vært på [[Sky Radio]].<ref>{{Kilde nyheder|title=Steen Bostrup bliver radiovært for Sky Radio|author=[[Ritzaus Bureau|Ritzau]]|url=https://politiken.dk/kultur/art5679957/Steen-Bostrup-bliver-radiov%C3%A6rt-for-Sky-Radio|publisher=politiken.dk|date={{dato|05-11-2003}}|accessdate={{dato|09-03-2018}}}}</ref>
Personbillede_savnes Journalistik Kultur Død Organisationer